Diari Oficial de la Generalitat Valenciana


Sumari del DOGV 8189, del 13-12-2017 (2017/10821)

Devolució de la garantia constituïda per la mercantil Icono Mediterráneo, SL, actualment Bankia Habitat, SLU, per haver-se declarat nul l'acord plenari de 25 de febrer de 2011, pel qual es va aprovar el Programa d'actuació integrada per al desenvolupament de la unitat d'execució única del sector M-5 Drassanes-Grau.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8189

Data del DOGV
:   13-12-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/10600


Data del document
:   09-11-2017

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Devolució de la garantia constituïda per la mercantil Icono Mediterráneo, SL, actualment Bankia Habitat, SLU, per haver-se declarat nul l'acord plenari de 25 de febrer de 2011, pel qual es va aprovar el Programa d'actuació integrada per al desenvolupament de la unitat d'execució única del sector M-5 Drassanes-Grau. [2017/10095]  
En compliment del que disposa l'article 163.6 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, es publica la Resolució SM-4678, de data 19 d'octubre de 2017, dictada pel tinent d'alcalde del Cicle Integral de l'Aigua, Gestió d'Obres d'Infraestructura, Manteniment d'Infraestructures, Planificació i Gestió Urbana, en virtut de la delegació conferida per la Resolució 186, de 26 de juliol de 2017, en la qual s'ha disposat:  
  
Antecedents de fet  
Primer. El Ple de l'Ajuntament, en sessió celebrada el 25 de febrer de 2011, va acordar aprovar el Programa d'actuació integrada ?d'ara en avant PAI- en l'àmbit de la unitat d'execució única del sector M-5 Drassanes-Grau, i adjudicar-ne l'execució a la mercantil Icono Mediterráneo, SL, que adquireix d'aquesta manera la condició d'agent urbanitzador.  
  
Per la Resolució d'Alcaldia número U-472, de 8 de juliol de 2013, la corporació va quedar assabentada de la fusió per absorció de les mercantils Bankia Habitat, SLU (societat absorbent) i Icono Mediterráneo, SL (societat absorbida), segons escriptura pública atorgada en data 1 d'octubre de 2012 davant del notari de Madrid Joaquín Corell Corell (número de protocol 3175), en què Bankia Habitat, SLU, se subroga en la totalitat de drets i obligacions de la societat absorbida a títol universal, i es considera d'ara en avant com a agent urbanitzador de l'esmentat programa d'actuació integrada Bankia Habitat, SLU.  
En la tramitació del programa l'urbanitzador va prestar garantia per un import total de 74.829,11 ?, per mitjà de sengles avals per una quantia de 14.712,16 - i 60.116,95 ?, que es troben en l'Ajuntament per mitjà de:  
- Manament d'ingrés CO. NO. P - Valors E/2008/88864, número d'expedició del manament d'ingrés 4616, i diari d'intervenció llibre de caixa número 130, de data 2 d'octubre de 2008. Import 14.712,16 ?.  
  
- Manament d'ingrés CO. NO. P - Valors E/2011/31630, número d'expedició del manament d'ingrés 1154, i diari d'intervenció llibre de caixa número 16, de data 29 de març de 2011. Import 60.116,95 ?.  
Segon. El Jutjat Contenciós Administratiu número 9 de València, per mitjà de la Sentència número 576, de data 28 de desembre de 2012, declara nul i deixa sense efecte l'acord adoptat pel Ple de l'Ajuntament de València, citat ut supra, pel qual s'aprova el PAI de la unitat d'execució única del sector M-5 Drassanes-Grau.  
  
La sentència esmentada és confirmada en apel·lació pel Tribunal Superior de Justícia de la Comunitat Valenciana per mitjà de la Sentència número 311, de data 28 d'abril de 2017.  
Tercer. En sessió de 29 de juny de 2017, l'Assessoria Jurídica Municipal dóna compte al Ple de la corporació de les sentències esmentades, i aquest acorda quedar-ne assabentat.  
Quart. El 5 de setembre de 2017, el Jutjat Contenciós Administratiu número 9 de València presenta un escrit en què insta el compliment de la sentència.  
  
Fonaments jurídics  
Primer. Actuacions procedents davant de la nul·litat del PAI  
1. L'article 103 de la Llei 29/1998, de 13 de juliol, de la jurisdicció contenciosa administrativa, estableix, en relació a l'execució de sentències, que:  
«2. Les parts estan obligades a complir les sentències en la forma i els termes que s'hi consignen».  
En aquest sentit, l'Assessoria Jurídica dóna compte al Ple de la nul·litat del programa produïda en virtut de la mateixa sentència.  
2. Nul l'acord plenari d'aprovació del programa, s'entén inexistent la relació contractual entre l'Ajuntament de València i l'urbanitzador Bankia Habitat, SLU, per la qual cosa és procedent tornar les garanties prestades per aquesta per a respondre del compliment de les obligacions derivades de l'adjudicació del programa hui inexistents.  
  
3. L'Ajuntament no té constància que els propietaris afectats pel PAI hagen depositat avals, a l'efecte de la seua custòdia, a favor de l'urbanitzador per a assegurar el compliment de la seua obligació de pagament en metàl·lic, per la qual cosa en aquest sentit no és procedent cap actuació.  
Segon. Procediment i òrgan competent  
1. D'acord amb el que disposa la base 77.2 de les d'execució del pressupost municipal de 2017 «Tots els actes, documents i expedients de l'Administració municipal i de les entitats que en depenen, siga quina siga la seua naturalesa jurídica, dels quals es deriven drets i obligacions de contingut econòmic, estaran subjectes al control i fiscalització interna per la IGAV, en els termes establits en els articles 213 a 223 del TRLRHL, les presents bases d'execució i el PAAIG per a l'exercici 2016».  
  
2. Una vegada fiscalitzat pel Servei Fiscal de la Despesa i informat pel Servei de Tresoreria, l'òrgan competent per a resoldre és l'alcalde, de conformitat amb l'article 124.4.ñ de la Llei 7/1985, de 21 d'abril, reguladora de les bases de règim local (d'ara en avant LBRL); no obstant això, la facultat per a «tornar les garanties provisionals i definitives en els procediments de programació» ha sigut delegada, de conformitat amb l'article 124.5 de la LRBRL, en el huité tinent d'alcalde en virtut de la Resolució d'Alcaldia número 186, de 26 de juliol de 2017, apartat primer VIII-21.  
Per tot el que s'ha exposat, es resol:  
  
Primer  
Procedir a la devolució de la garantia constituïda per la mercantil Icono Mediterráneo, SL, actualment Bankia Habitat, SLU, en haver sigut declarat nul l'acord plenari de 25 de febrer de 2011 pel qual es va aprovar el Programa d'actuació integrada per al desenvolupament de la unitat d'execució única del sector M-5, Drassanes-Grau, en virtut de la Sentència número 576, dictada per el Jutjat Contenciós Administratiu número 9 en data 28 de desembre de 2012, confirmada en apel·lació per la Sentència número 311, del Tribunal Superior de Justícia de la Comunitat Valenciana de data 28 d'abril de 2017.  
La garantia s'integra per dos avals que van ser depositats i que figuren en l'Ajuntament com:  
- Manament d'ingrés CO. NO. P - Valors E/2008/88829, número d'expedició del manament d'ingrés 4616, i diari d'intervenció llibre de caixa número 130, de data 2 d'octubre de 2008. Import 14.712,16 ?.  
  
- Manament d'ingrés CO. NO. P - Valors E/2011/31687, número d'expedició del manament d'ingrés 1154, i diari d'intervenció llibre de caixa número 16, de data 29 de març de 2011. Import 60.116,95 ?.  
  
  
Segon  
Notificar el present acord a l'urbanitzador i la resta d'interessats en aquest procediment, així com comunicar-lo als serveis municipals d'Obres d'Infraestructures, Planejament, Gestió Urbanística, Assessoria Jurídica, Fiscal de Despeses i Tresoreria, així com a aquells les competències dels quals pogueren resultar afectades.  
  
Tercer  
Publicar la present resolució en el Diari Oficial de la Generalitat Valenciana, prèvia comunicació al Registre de Programes d'Actuació.  
  
  
Contra l'acte administratiu transcrit, que és definitiu en via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un dels recursos següents:  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, a comptar des de l'endemà de la recepció d'aquesta notificació.  
Si transcorreguera un mes des de l'endemà de la interposició del recurs de reposició sense que aquest haja sigut resolt, es podrà entendre que ha sigut desestimat i interposar recurs contenciós administratiu davant del Jutjat Contenciós Administratiu de València, en el termini de sis mesos, des d'aquesta desestimació presumpta.  
b) Recurs contenciós administratiu, davant del Jutjat Contenciós Administratiu de València, dins del termini de dos mesos comptats des de l'endemà de la recepció d'aquesta notificació.  
Tot això sense perjudici que puga exercir qualsevol altre recurs o acció que estime procedent.  
  
La notificació s'entendrà practicada a tots els efectes legals des de l'endemà de la present publicació.  
  
Cosa que es publica als efectes oportuns.  
  
València, 9 de novembre de 2017.- El secretari: Manuel Latorre Hernández.